text: Av, min søde juletand - hjælpen er nær!
  25 december 2015 kl. 14.04
  Den gode appetit og julestemning kan hurtigt blive spoleret, hvis du knækker en tand på flæskesværen eller får tandpine - men der er hjælp at hente.
  Selvom de fleste tandlæger holder lukket i juledagene, er der hjælp at hente, for Tandlægevagten holder åbent.
  Tandlægevagtordningerne er forskellige fra region til region. Nogle steder kan du bare møde op uden først at have bestilt tid, mens du andre steder først skal kontakte vagten eller regionens akutlinje inden for et bestemt tidsrum for at aftale nærmere. Får du brug for tandlægevagten, skal du huske dit sygesikringsbevis. Og du skal være opmærksom på, at behandling som regel sker mod kontant betaling, og at priserne er højere end ved en normal tid hos tandlægen.
  I Region Syddanmark har du adgang til en tandlægevagt i henholdsvis Odense og Esbjerg. Begge steder skal du ringe og aftale tid, før du kan møde op til behandling.
  I Esbjerg finder behandlingen sted hos Den Regionale Tandpleje, Sundhedshuset Sct. Joseph, Nørregade 63 A, 6700 Esbjerg.  Du kan ringe og bestille tid på tlf. 65 41 45 51 kl. 9-12 lørdage, søndage og helligdage (inklusiv den 24. og 31. december). Behandlingen foregår fra kl. 10 til 12 (dog indtil der ikke er flere i venteværelset).
  I Region Midtjylland kan du kontakte Tandlægevagten  på tlf. 40 51 51 62 lørdag, søndag og helligdage kl. 10-11 samt kl. 12-13 (der kan ikke indtales besked på telefonen). Du kan møde op hos tandlægevagten uden forudgående tidsbestilling. Tandklinikken Brobjergskolen, Frederiks Allé 20, 8000 Aarhus C er er åben for personlig henvendelse fredag kl. 18-21, lørdag, søndag og helligdage kl. 10-13.
  I Esbjerg var der i formiddag som vanen tro på en juledag travlt i tandlægevagten, siger tandlæge Vibeke Thrane:
  
  